
REFERAT

privind concesionarea prin licitaţie publică deschisă, pe o perioadă de 5 ani, a serviciului ”blocarea, ridicarea, transportul, depozitarea şi eliberarea autovehiculelor şi remorcilor staţionate neregulamentar respectiv fără stăpân sau abandonate pe domeniul public sau privat al Municipiului Timişoara”

Având în vedere constatările inspectorilor Primăriei Municipiului Timişoara şi reclamaţiile cetăţenilor cu privire la staţionările autoturismelor în alte locuri decât cele special amenajate (pe trotuare, spaţii verzi, insule de dirijare a circulaţiei, staţiile mijloacelor de transport în comun, etc.) distrugând în permanenţă domeniul public şi ţinând cont că agenţii poliţiei rutiere au atribuţii de sancţionare doar pe carosabil iar S.C. Administrarea Domeniului Public S.A. prin Serviciul Telpark  acţionează numai în perimetrul în care s-a instituit acest sistem de staţionare ( străzi şi parcări amenajate ).
            Având în vedere situaţiile în care, o parte din autovehiculele staţionate neregulamentar pe domeniul public sunt un real pericol pentru siguranţa circulaţiei rutiere şi perturba fluenţa traficului rutier, acestea vor fi sancţionate cu amenda contravenţională şi ridicarea autovehiculului, iar cealaltă categorie de autovehicule staţionate neregulamentar pe domeniul public ce nu perturbă fluenţa traficului rutier, se pot sancţiona prin blocare la roată şi amendă contravenţională, conducând astfel la descurajarea utilizării spaţiilor publice ca locuri de staţionare şi parcare şi depistarea cu uşurinţă a celor vinovaţi.

Având în vedere Hotărârea Consiliului Local nr. 542/28.11.2006 privind modificarea si completarea Hotărârii Consiliului Local nr. 349/10.12.2002 pentru modificarea Hotărârii Consiliului Local nr. 45/1993 privind constatarea si sancţionarea contravenţiilor  pe teritoriul municipiului Timişoara, care prevede sancţionarea cu amendă contravenţională  şi după caz, cu lipire de colante autoadezive pe parbrizele autovehiculelor, precum şi cu ridicarea sau blocarea autovehiculelor cu plata contravalorii prestaţiei efectuate, oprirea şi staţionarea vehiculelor pe zone şi spaţii verzi, parcuri, spaţii şi locuri de joacă pentru copii, oprirea şi staţionarea autovehiculelor pe trotuare, piste obligatorii pentru pietoni si/sau biciclişti, scuaruri, insule de dirijare a circulaţiei, în alveole si în staţiile mijloacelor de transport în comun, oprirea şi staţionarea autovehiculelor pe locurile de parcare rezervate pentru diferite activităţi, şi căile de acces ale unor obiective sau pentru persoanele cu handicap, marcate şi semnalizate corespunzător, parcarea şi staţionarea autovehiculelor în zona de protecţie a şanţurilor, dacă aceasta ar putea duce la deteriorarea sau funcţionarea necorespunzătoare a şanţurilor.


Având în vedere prevederile Legii 421/2002, privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, actualizata.



Având în vedere faptul că contractul cu nr. 138/A din 14.08.2007 încheiat cu S.C. Administrarea Domeniului Public S.A, având ca obiect prestarea serviciului de ridicare, transport şi depozitare a vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ teritoriale, ori parcate neregulamentar, expiră la data de 13.08.2008;


Având în vedere avizarea, de către colectivul de coordonare şi supervizare constituit prin dispoziţia nr. 1713 din data 15.07.2008, a studiului de fundamentare a deciziei de concesionare prin licitaţie publică deschisă a serviciului ”blocarea, ridicarea, transportul, depozitarea şi eliberarea autovehiculelor şi remorcilor staţionate neregulamentar respectiv fără stăpân sau abandonate pe domeniul public sau privat al Municipiului Timişoara”, întocmit în colaborare cu Institutul de Studii Economice “Performer Consult” S.R.L. Timişoara, prezentat în anexa 1.
Pentru soluţionarea acestor probleme legate de staţionarea neregulamentară şi abandonarea autovehiculelor pe domeniul public propunem:



Promovarea unui proiect de hotărâre al Consiliului Local privind concesionarea serviciului ”blocarea, ridicarea, transportul, depozitarea şi eliberarea autovehiculelor şi remorcilor staţionate neregulamentar respectiv fără stăpân sau abandonate pe domeniul public sau privat al Municipiului Timişoara”, pe o perioadă de 5 ani, în municipiul Timişoara.
Concesionarea serviciului mai sus amintit se face în conformitate cu O.U.G. nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii şi H.G.R. nr.71/2007 privind normele de aplicare a prevederilor referitoare la atribuirea contractelor de concesiune de lucrări şi a contractelor de servicii O.U.G. nr.34/2006, prin licitaţie publică deschisă în baza caietului de sarcini prezentat în anexa 2.

	          DIRECTOR

 DIRECŢIA DRUMURI ŞI TRANSPORTURI,
	
	DIRECTOR ECONOMIC,

	CULIŢĂ CHIŞ
	
	           SMARANDA HARACICU

	
	
	

	ŞEF SERVICIU R.T.U.,
	
	ŞEF BIROU TRANSPORT,

	                       OVIDIU RĂDULESCU
	
	MIHAI DRAGOMIR

	
	
	

	
	
	ŞEF SERVICIU JURIDIC,

	
	
	MIRELA  LASUSCHEVICI


PAGE  
2

[image: image1.png]